Diari Oficial de la Generalitat Valenciana


Sumari del DOGV 1474, del 31-01-1991 (1991/820148)

ORDRE de 25 de gener de 1991, de la Conselleria de Sanitat i Consum, per la qual es crea el programa per a la prevenció i control de la SIDA i de les infeccions produïdes pel Virus de la Immunodeficiència Humana (VIH).
--------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1991/01/25/(1)/dof/vci/html**

### Dades del document

Número de DOGV
:   1474

Data del DOGV
:   31-01-1991

Secció del DOGV
:   DISPOSICIONS GENERALS

Número del document
:   1991/820148


Data del document
:   25-01-1991

Organisme emissor
:   Conselleria de Sanitat i Consum

Tipus de document
:   Ordre

Anàlisi jurídica

Ordre de 25 de gener de 1991, de la Conselleria de Sanitat i Consum, per la qual es crea el Programa per a la Prevenció i Control de la SIDA i de les infeccions Produïdes pel Virus de la Immunodeficiència Humana (VIH).  
La Conselleria de Sanitat i Consum s'ha ocupat de la problemàtica relacionada amb la síndrome d'immunodeficiència adquirida, des del 1985, en què es va crear la «Comissió de Tècnics de la SIDA». En aquest moment en què cada vegada és més complex d'escometre aquest procés, i dins de la línia ja iniciada, es planteja la creació d'un «Programa per a la Prevenció i Control de la SIDA i de les Infeccions Produïdes pel Virus de la Immunodeficiència Humana (VIH)» Es pretén amb això de promoure, planificar i coordinar les accions de prevenció, vigilància, assistència i control de la malaltia.  
D'acord amb això,  
ORDENE  
Article primer  
Es crea el Programa per a la Prevenció i Control de la SIDA i de les Infeccions Produïdes pel VIH, adscrit a la Conselleria de Sanitat i Consum i sota la dependència del Conseller.  
Article segon  
Són objectius generals del Programa de Prevenció i Control de la SIDA i de les Infeccions produïdes pel VIH els següents:  
1. Prevenir la disseminació de la infecció pel VIH.  
2. Mantenir i millorar la vigilància epidemiologia de la infecció i malaltia produïda pel VIH.  
3. Garantir l'atenció sanitària a totes aquelles persones seropositives en tots els estadis evolutius de la infecció produïda pel VIH.  
4. Evitar la discriminació de les persones infectades o malaltes pel VIH.  
5. Coordinar totes les accions que des de diferents institucions i col·lectius es puguen mamprendre en relació amb la síndrome d'immunodeficiència adquirida.  
Article tercer  
Per tal de fer possibles els objectius indicats en l'article segon, s'estructuren els següents òrgans:  
1. Comitè Directiu.  
2. Comitè de Coordinació.  
3. Comitè Tècnic Assessor.  
Article quart  
Seran funcions del Comitè Directiu, l'elaboració de les directrius i propostes pertinents dirigides a la consecució dels objectius del programa, així com la seua avaluació periòdica.  
Article cinquè  
El Comitè Directiu serà presidit pel Conseller de Sanitat i Consum i compost pel següents vocals:  
- El director general de Promoció de la Salut.  
- El director general de Planificació de l'Assistència Sanitària.  
- El director del Servei Valencià de Salut.  
- El president del Comitè Tècnic Assessor.  
Al Comitè Directiu es podran incorporar altres membres que s'estimen necessaris, a proposta del president del Comitè.  
Article sisè  
Són funcions del Comitè de Coordinació establir els criteris que facen possible l?elaboració d'una estratègia d'acció comuna entre les diferents institucions, organismes i col·lectius implicats en el tema, dins el marc general del Programa de Prevenció i Control de la SIDA.  
Article setè  
El Comitè de Coordinació serà presidit pel director general de Promoció de la Salut, i integrat pel següents membres:  
- Un representant de la Direcció General de Planificació de l'Assistència Sanitària.  
- Un representant del Servei Valencià de Salut.  
- Un representant de la Conselleria de Treball i Seguretat Social.   
- Un representant de la Conselleria de Cultura, Educació i Ciència.  
- Un representant d'institucions Penitenciàries.  
- Un representant del Pla de Lluita contra la Droga.  
- Un representant de l?IVESP.  
- Un representant del Comitè Ciutadà Anti-Sida de la Comunitat Valenciana.  
- Un representant de la Creu Roja.  
- Un representant de Càritas.  
Podran incorporar-se a aquest Comitè de Coordinació altres membres la participació del quals, s'hi considere d'interès, a proposta del president de l?esmentat Comitè.  
Article vuit  
El Comitè Tècnic Assessor assumirà la finalitat, funcions i composició de la Comissió Tècnica sobre la SIDA, creada per l'Ordre de la Conselleria de Sanitat i Consum, de 20 de febrer de 1987.  
Podran integrar-se en aquest Comitè aquells tècnics de reconeguda competència, designats pel Conseller de Sanitat i Consum, a proposta del Comitè Directiu.  
Article novè  
El Comitè Directiu podrà crear grups de treball específics per abordar aspectes concrets en funció de les necessitats que el desplegament del programa requeresca.  
DiSPOSICIO FINAL  
Aquesta Ordre entrarà en vigor l?endemà de la seua publicació al Diari Oficial de la Generalitat Valenciana.  
València, 25 de gener de 1991.  
El Conseller de Sanitat i Consum,  
JOAQUÍN COLOMER SALA


Còpia Permalink ELI